b"\n_START_ARTICLE_\nManat\xc3\xad\n_START_SECTION_\nSistem\xc3\xa0tica\n_START_PARAGRAPH_\nEls manat\xc3\xads comprenen tres de les quatre esp\xc3\xa8cies vives de sirenis. La quarta n'\xc3\xa9s el dugong de l'hemisferi est. Es creu que els sirenis van evolucionar a partir de mam\xc3\xadfers terrestres de quatre potes fa uns 60 milions d'anys, i en s\xc3\xb3n els parents vius m\xc3\xa9s estrets els proboscidis i els hiraco\xc3\xafdeus.\n_START_SECTION_\nConservaci\xc3\xb3\n_START_PARAGRAPH_\nLes tres esp\xc3\xa8cies de manat\xc3\xads s\xc3\xb3n considerades vulnerables per la UICN. Tot i que no tenen depredadors naturals, l'expansi\xc3\xb3 humana ha redu\xc3\xaft el seu h\xc3\xa0bitat natural a les zones costaneres i molts manat\xc3\xads resulten ferits per les h\xc3\xa8lixs dels motors foraborda. D'altra banda, els manat\xc3\xads sovint ingereixen aparells de pesca (garfis, pesos met\xc3\xa0l\xc2\xb7lics, etc.) quan s'alimenten i poden arribar a col\xc2\xb7lapsar el seu sistema digestiu."